কড়া অবস্থান ভারতের! নিষিদ্ধ করা হল বেশ কয়েকজন পাক অভিনেতাদের অ্যাকাউন্ট

ওয়েব ডেস্ক: ২২ এপ্রিল, ২০২৫- এ ভূস্বর্গ জম্মু-কাশ্মীরের (Jammu Kashmir) পেহেলগামে (Pahalgam) ঘটে যায় জঙ্গি হামলা (Terror Attack)। নিহত হন ২৬ জন ভারতীয় নাগরিক। আর তারপর থেকেই ভারত পাকিস্তানের দ্বিপাক্ষিক সম্পর্ক তলানিতে ঠেকেছে। ইতিমধ্যেই ভারতের পক্ষ থেকে পাকিস্তানের সঙ্গে সব রকম সম্পর্ক ছিন্ন করা হয়েছে। তার মধ্যে রয়েছে, সিন্ধু জল বন্টন চুক্তি, ভারতের পক্ষ থেকে বাতিল করা হয়েছে পাক নাগরিকদের ভিসা। এমনকি প্রত্যেক পাকিস্তানবাসীকে ভারত ছাড়ার নির্দেশ পর্যন্ত দেওয়া হয়েছে। পাশাপাশি, পাকিস্তানও ভারতের সঙ্গে সব রকম বাণিজ্যিক সম্পর্ক শেষ করেছে।

তবে ভারত শুধু এতেই থেমে নেই। ভুল তথ্য সরবরাহ করা হচ্ছে পাকিস্তানের বেশকিছু ইউটিউব চ্যানেলের তরফ থেকে, এই তথ্য প্রকাশ্যে এনে ভারত ১৬ টি পাক চ্যানেল ব্যান্ড করেছে। আর এবার সেই তালিকা আরও দীর্ঘায়িত হল।

পেহেলগাম কাণ্ড নিয়ে মন্তব্য করার বিরুদ্ধে এবার ভারতের পক্ষ থেকে ব্যান্ড করা হল মাহিরা খান , হানিয়া আমির , আলি জাফর এবং বেশকিছু পাক অভিনেতার ইনস্টাগ্রাম হ্যান্ডেল।

আরও পড়ুন: টানা ৬ দিন, রাত হলেই গুলি ছুঁড়ছে পাক সেনা, জবাব দিচ্ছে ভারতও

আজ অর্থাৎ বুধবার, ভারতের পক্ষ থেকে গ্রহণ করা হয় এই সিদ্ধান্ত।

হানিয়া আমির, পাকিস্তানেও যেমন জনপ্রিয়, তাঁর ভক্তকুলের সংখ্যা নেহাত কম নয় ভারতেও। তবে এবার ভারতের পক্ষ থেকে রেস্ট্রিক্ট করা হল তাঁর ইনস্টাগ্রাম হ্যান্ডেল। পেহেলগাম ঘটনা সম্পর্কে ইনস্টাগ্রামে তিনি লেখেন, ‘ সাম্প্রতিক ঘটনায় যেই নিরীহ মানুষজন তাঁদের প্রাণ হারিয়েছেন, তাঁদের সঙ্গে আমার হৃদয় রয়েছে। বেদনা, শোক এবং আশায় – আমরা এক। যখন নিরীহ জীবন হারিয়ে যায়, তখন ব্যথা তাদের একার নয় – আমাদের সকলের হয়। আমরা যেখান থেকেই আসি না কেন, শোক একই ভাষায় কথা বলে। আমরা যেন সর্বদা মানবতা বেছে নিই।’

পাশাপাশি, ভারতের পক্ষ থেকে রেস্ট্রিক করা হয় পাক অভিনেত্রী মাহিরা খানের ইনস্টাগ্রাম হ্যান্ডেলও। তিনি ২০১৭ সালে বলিউড বাদশা শাহরুখ খানের সঙ্গে ‘ রায়িজ ‘ সিনেমায় কাজ করেছিলেন ।

দেখুন অন্য খবর

Powered by youtube embed code and snabblån utan uc